CELEX: 32011D0879
Language: ro
Date: 2011-12-21 00:00:00
Title: 2011/879/UE: Decizia de punere în aplicare a Comisiei din 21 decembrie 2011 de modificare a anexelor II și IV la Directiva 2009/158/CE a Consiliului privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație [notificată cu numărul C(2011) 9518]  Text cu relevanță pentru SEE

23.12.2011   
            
            
               RO
            
            
               Jurnalul Oficial al Uniunii Europene
            
            
               L 343/105
            
         DECIZIA DE PUNERE ÎN APLICARE A COMISIEI
   din 21 decembrie 2011
   de modificare a anexelor II și IV la Directiva 2009/158/CE a Consiliului privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație
   [notificată cu numărul C(2011) 9518]
   (Text cu relevanță pentru SEE)
   (2011/879/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (1), în special articolul 34,
   întrucât:
   
               (1)
            
            
               Directiva 2009/158/CE stabilește condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație. Anexa II la directiva respectivă stabilește normele pentru aprobarea unităților în scopul comerțului în interiorul Uniunii cu aceste mărfuri, precum și programele de control sanitar al anumitor boli prevăzute pentru diferitele specii de păsări de curte. Anexa IV la Directiva 2009/158/CE stabilește modelele de certificate sanitar-veterinare pentru comerțul intracomunitar cu produsele din păsări de curte reglementate de directiva respectivă.
            
         
               (2)
            
            
               Anexa II la Directiva 2009/158/CE, astfel cum a fost modificată prin Decizia 2011/214/UE a Comisiei (2), stabilește procedurile de diagnosticare pentru Salmonella și Mycoplasma.
            
         
               (3)
            
            
               Capitolul III din anexa II la Directiva 2009/158/CE stabilește condițiile minime pentru programele de control sanitar al bolilor. Acest capitol oferă o descriere a procedurilor pentru depistarea Salmonella Pullorum și Salmonella Gallinarum. Cu toate acestea, este necesar să se prevadă anumite detalii specifice suplimentare în ceea ce privește depistarea Salmonella arizonae.
            
         
               (4)
            
            
               În plus, căsuța I.31. din partea I a modelului de certificat sanitar-veterinar pentru puii de o zi prevăzut în anexa IV la Directiva 2009/158/CE prevede obligația de a completa informații detaliate privind identificarea mărfurilor reglementate de acesta.
            
         
               (5)
            
            
               Cerința respectivă oferă informații valoroase privind starea de sănătate a efectivului (efectivelor) de origine de la care provin puii de o zi, în special în ceea ce privește testele de depistare a anumitor serotipuri de Salmonella. Cu toate acestea, unele dintre aceste cerințe în materie de date par să creeze sarcini administrative inutile pentru operatorii economici, în special având în vedere lipsa de previzibilitate a ecloziunii. În plus, anumite date care trebuie completate în căsuța respectivă sunt indicate în alte părți ale certificatului.
            
         
               (6)
            
            
               Prin urmare, aceste mențiuni ar trebui să fie eliminate din căsuța I.31. în modelele de certificate sanitar-veterinare pentru ouăle pentru incubație, puii de o zi și păsările de curte pentru reproducere și pentru producție și să fie înlocuite cu mențiunea „numărul de aprobare”, care ar oferi informații mai clare privind originea mărfurilor respective. Prin urmare, partea I a notelor din partea II a acestor modele de certificate ar trebui modificată în consecință.
            
         
               (7)
            
            
               Anexa IX la Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (3) stabilește condițiile specifice aplicabile importurilor de ratite pentru reproducere și pentru producție, de ouă pentru incubație și de pui de o zi de ratite pentru reproducere și pentru producție.
            
         
               (8)
            
            
               Punctul 3 al părții II din anexa respectivă, astfel cum a fost modificată prin Regulamentul de punere în aplicare (UE) nr. 1380/2011 al Comisiei (4), prevede că, în cazul în care puii de o zi nu sunt crescuți în statul membru care a importat ouăle pentru incubație, ei trebuie să fie transportați direct la destinația finală și păstrați acolo pe o perioadă de cel puțin trei săptămâni de la data ecloziunii. Această cerință ar trebui să se reflecte în modelul corespunzător de certificat sanitar-veterinar pentru puii de o zi prevăzut în anexa IV la Directiva 2009/158/CE. Prin urmare, modelul de certificat respectiv ar trebui modificat în consecință.
            
         
               (9)
            
            
               Prin urmare, Directiva 2009/158/CE ar trebui modificată în consecință.
            
         
               (10)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexele II și IV la Directiva 2009/158/CE se modifică în conformitate cu anexa la prezenta decizie.
   Articolul 2
   Prezenta decizie se aplică de la 1 februarie 2012.
   Articolul 3
   Prezenta decizie se adresează statelor membre.
   
      Adoptată la Bruxelles, 21 decembrie 2011.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO L 343, 22.12.2009, p. 74.
   
      (2)  JO L 90, 6.4.2011, p. 27.
   
      (3)  JO L 226, 23.8.2008, p. 1.
   
      (4)  A se vedea pagina 25 din prezentul Jurnal Oficial.
   
      ANEXĂ
      Anexele II și IV la Directiva 2009/158/CE se modifică după cum urmează:
      
                  1.
               
               
                  În capitolul III din anexa II, punctul A.2 se modifică după cum urmează:
                  
                              (a)
                           
                           
                              nota (**) se înlocuiește cu următorul text:
                              
                                          „(**)
                                       
                                       
                                          A se nota că eșantioanele de mediu nu sunt, în general, adecvate pentru detectarea fiabilă a Salmonella Pullorum și Salmonella Gallinarum, dar sunt adecvate pentru Salmonella arizonae.”;
                                       
                                    
                        
                              (b)
                           
                           
                              nota (****) se înlocuiește cu următorul text:
                              
                                          „(****)
                                       
                                       
                                          
                                             Salmonella Pullorum și Salmonella Gallinarum nu cresc de la sine în mediul semisolid modificat Rappaport Vassiliadis (MSRV) care este utilizat pentru monitorizarea Salmonella spp. zoonotice în Uniune, dar acest mediu este adecvat pentru Salmonella arizonae.”
                                       
                                    
                        
            
                  2.
               
               
                  În anexa IV, modelele 1, 2 și 3 se înlocuiesc cu următorul text:
                  „MODEL 1
                  
                     
                  
                     
                  
                     
                  MODEL 2
                  
                     
                  
                     
                  
                     
                  MODEL 3